११ असार, धनगढी । प्रदेश नं ७ को प्रदेशसभाको आजको बैठक प्रतिपक्षीको विरोधका कारण स्थगन गरिएको छ ।बैठकको कारबाही प्रारम्भ हुनासाथ प्रतिपक्षी नेपाली काँग्रेस र राष्ट्रिय जनता पार्टीका सदस्यहरुले प्रदेश सरकारले आव २०७५÷०७६ का लागि ल्याएको बजेट विनियोजनको प्रकृतिप्रति असन्तुष्टि जनाउँदै आआफ्नो स्थानबाट उठेर विरोध गरे ।आआफ्नो स्थानबाट उठेर केही नबोलेर विरोध गरिएपछि प्रतिपक्षीलाई सभामुख अर्जुनबहादुर थापाले आफ्नो भनाइ राख्न अनुमति दिए ।
